Diari Oficial de la Generalitat Valenciana


Sumari del DOGV 3006, del 04-06-1997 (1997/8058)

DECRET 175/1997, de 27 de maig, del Govern Valencià, pel qual se suspèn l'eficàcia de les normes subsidiàries del planejament municipal de Dolores, s'habilita el conseller d'Obres Públiques, Urbanisme i Transports per a l'elaboració d'un pla general transitori i urgent, i s'estableix el règim urbanístic aplicable transitòriament.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/05/27/175/dof/vci/html**

### Dades del document

Número de DOGV
:   3006

Data del DOGV
:   04-06-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8058


Data del document
:   27-05-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

DECRET 175/1997, de 27 de maig, del Govern Valencià, pel qual se suspèn l'eficàcia de les normes subsidiàries del planejament municipal de Dolores, s'habilita el conseller d'Obres Públiques, Urbanisme i Transports per a l'elaboració d'un pla general transitori i urgent, i s'estableix el règim urbanístic aplicable transitòriament.
  
Sens dubte, la tasca prioritària dels poders públics en les ciutats és la de crear les condicions favorables per al desenvolupament econòmic i social en l'àmbit local, mitjançant l'habilitació dels instruments precisos. A tal fi, els plans urbanístics són instruments que serveixen de suport bàsic al desenvolupament ordenat de les activitats humanes sobre el territori. Per això, els municipis han de comptar, en tot moment, amb el suficient sòl ordenat amb el grau de detall expressat en l'article 18 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, per a atendre les demandes socials d'habitatge i equipaments públics de tota índole.
  
La Generalitat Valenciana conscient de resoldre les demandes locals sentides i expressades pel Plenari de l'Ajuntament de Dolores, sobre la situació conjuntural creada amb l'anul·lació jurisdiccional del seu planejament municipal de 1986, fa que resulte d'urgent necessitat dotar aquest municipi d'un planejament transitori que mantinga la qualitat de l'ordenació fins l'aprovació d'un nou planejament general, actualment en fase de redacció en la seu municipal.
  
En virtut d'això, d'acord amb el que disposen els articles 36 i 57 de l'esmentada Llei Reguladora de l'Activitat Urbanística, a proposta del conseller d'Obres Públiques, Urbanisme i Transports, i amb la deliberació prèvia del Govern Valencià, en la reunió del dia 27 de maig de 1997,
  
  
DECRETE
  
  
Article 1
  
Suspendre l'eficàcia de les Normes Subsidiàries de Planejament Municipal de Dolores, d'acord amb l'article 57.1.d) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
  
Article 2
  
Habilitar el conseller d'Obres Públiques, Urbanisme i Transports perquè elabore un pla general transitori amb caràcter urgent per al municipi de Dolores.
  
El planejament transitori i urgent que aprove el conseller d'Obres Públiques, Urbanisme i Transports s'ajustarà als següents criteris:
  
a) Manteniment de l'ordenació detallada i ordenació de l'edificació prevista per al sòl urbà en les ordenances urbanístiques de les Normes Subsidiàries de Planejament Municipal de Dolores, aprovades el 30 de gener de 1986.
  
b) Es delimitaran unitats d'execució per a les àrees que les mencionades Normes Subsidiàries de Planejament qualifiquen com a urbanes i que manquen de serveis d'urbanització executats, d'acord amb l'article 6 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
c) Per al sòl no urbanitzable s'entendrà el que estableix la disposició transitòria tercera de la Llei 4/1992, de 5 de juny, de la Generalitat Valenciana, sobre el sòl no urbanitzable.
  
d) El conseller d'Obres Públiques, Urbanisme i Transports, amb motiu de l'aprovació del planejament transitori i urgent, fixarà termini perquè l'Ajuntament de Dolores redacte el seu nou pla general d'acord amb el que disposa l'article 35.1, paràgraf primer, de la referida Llei Reguladora de l'Activitat Urbanística.
  
  
  
Article tercer
  
Fins que s'aprove el pla general urgent i transitori, el règim urbanístic aplicable transitòriament en el municipi de Dolores serà el següent:
  
a) Per als terrenys que reunesquen la condició jurídica mínima de solar definida en l'article 6 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se subjectaran al que disposa l'apartat a) de l'article anterior, i es regirà la seua ordenació pel règim d'actuacions aïllades previstes en la citada llei.
  
b) Per a la resta de terrenys s'aplicarà l'apartat c) de l'article anterior.
  
  
DISPOSICIÓ FINAL
  
  
Aquest decret entrarà en vigor el mateix dia en què es publique en el Diari Oficial de la Generalitat Valenciana.
  
  
València, 27 de maig de 1997
  
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
  
El conseller d'Obres Públiques, Urbanisme i Transports,
  
LUIS FERNANDO CARTAGENA TRAVESEDO


Còpia Permalink ELI